L'article 16 de la Llei 17/2014, del 23 de desembre, de representativitat de les organitzacions professionals agràries, determina que el departament competent en matèria d'agricultura i ramaderia ha de convocar, mitjançant una ordre i amb la consulta prèvia a les organitzacions professionals agràries més representatives, les eleccions per determinar la representativitat de les organitzacions professionals agràries, i que les eleccions s'han de celebrar d'acord amb el calendari que s'ha d'adjuntar com a annex a l'ordre de convocatòria.
A la reunió de la Taula Agrària que va tenir lloc el dia 13 d'octubre de 2015, les organitzacions professionals agràries més representatives i el Departament d'Agricultura, Ramaderia, Pesca i Alimentació van acordar fixar la data de realització de les eleccions el dia 28 de febrer de 2016, i per tant correspon convocar les esmentades eleccions.
Conseqüentment, a proposta de la Direcció de Serveis, i en ús de les atribucions que m'han estat conferides,
Es convoquen eleccions per determinar la representativitat de les organitzacions professional agràries a Catalunya, que tindran lloc el dia 28 de febrer de 2016.
La campanya electoral tindrà una durada de quinze dies naturals, començarà a les 0 hores del dia 13 de febrer de 2016 i finalitzarà a les 24 hores del dia 27 de febrer de 2016.
3.1 El procés electoral es regeix pel que disposa la Llei 17/2014, del 23 de desembre, de representativitat de les organitzacions professionals agràries.
3.2 El calendari electoral es publica com a annex a aquesta Ordre i a efectes del còmput dels terminis s'estableix que els dies són naturals, i en tot allò que no estigui expressament regulat s'aplica supletòriament la normativa administrativa de caràcter general.
Les votacions s'inicien a les 11.00 hores i continuen ininterrompudament fins a les 18.00 hores.
La relació de les meses electorals a què fa referència l'article 9 de la Llei 17/2014, del 23 de desembre, de representativitat de les organitzacions professionals agràries, es publicarà al web del Departament d'Agricultura, Ramaderia, Pesca i Alimentació a partir del dia 10 de gener de 2016.
6.1 Les votacions es realitzaran en les meses electorals a què fa referència l'article anterior i s'aixecarà acta de la seva constitució.
6.2 Les candidatures que concorrin a les eleccions poden designar un interventor amb dret a vot per cadascuna de les meses electorals constituïdes.
Aquests interventors voten a la mesa que els hagi estat assignada i s'hi incorporen en el moment de la seva constitució.
Els interventors que arribin una vegada constituïda la mesa electoral no poden prendre possessió del seu càrrec, si bé poden exercir el seu dret de vot en aquesta mesa.
6.3 Ja obert el termini per a la votació, els electors es dirigiran a la mesa electoral que els correspongui i, després d'identificar-se degudament, lliuraran al president de la mesa el sobre en el qual prèviament hauran introduït la papereta corresponent a una de les candidatures presentades.
El president, llavors, introduirà el sobre a l'urna.
6.4 L'exercici del dret de vot per correu s'ajustarà al que disposa l'article 5.4 de la Llei 17/2014, del 23 de setembre, de representativitat de les organitzacions professionals agràries.
7.1 L'escrutini es durà a terme mitjançant el procediment següent:
a) Un cop finalitzat el període de votació, s'obrirà l'urna de cada mesa electoral i es procedirà a extreure, un per un, els sobres de votació i, un cop oberts, se'n llegirà el contingut en veu alta, s'exhibirà la papereta als interventors i s'anotarà el vot a efectes de constar posteriorment en l'acta corresponent.
b) Finalitzada la lectura de totes les paperetes i un cop anotats els vots emesos, el president aixecarà acta dels resultats de la votació en la mesa electoral, que s'introduirà, juntament amb l'acta de la seva constitució, en un sobre que anirà signat pel president, els vocals i els interventors, de manera que les signatures es creuin per la part per la qual, quan sigui el moment, s'hagi d'obrir.
L'esmentat sobre anirà adreçat a l'oficina comarcal corresponent, que el custodiarà fins al seu lliurament a la Junta Electoral.
7.2 Els sobres en què no hi hagi cap papereta es computaran com a vots en blanc.
7.3 Són considerats vots vàlids els corresponents a sobres en què hi hagi dues o més paperetes de la mateixa candidatura.
Als efectes de còmput, es computarà com un sol vot.
a) Els corresponents a sobres en què s'hagin introduït dues o més paperetes de candidatures diferents.
b) Els corresponents a paperetes on hi hagi el nom de la candidatura ratllat o esborrat o bé on constin inscripcions ofensives o injurioses.
8.1 Les subvencions a atorgar a les organitzacions, coalicions i agrupacions independents que siguin candidates en aquestes eleccions tenen una dotació màxima de 318.547 euros i aniran amb càrrec a la partida pressupostària AG01 D/482002200/6120/0000 dels pressupostos del Departament d'Agricultura, Ramaderia, Pesca i Alimentació.
2 El repartiment d'aquesta subvenció es regeix per les regles següents:
a) La distribució dels fons a què fa referència l'apartat primer s'efectua en proporció al percentatge de vots vàlids obtinguts per cada candidatura sempre que aquest percentatge sigui igual o superior al 3% del total.
b) En el cas que una candidatura no obtingui almenys aquest 3% del total de vots vàlids emesos, els fons corresponents es distribueixen entre la resta de candidatures en proporció als vots vàlids emesos obtinguts per cadascuna d'elles.
8.3 El pagament de la subvenció corresponent s'efectua a les organitzacions professionals agràries proclamades un cop hagin presentat la comptabilitat electoral a què fa referència l'article 42 de la Llei 17/2014, de 23 de desembre.
En aquest pagament es descomptarà la bestreta pagada d'acord amb l'article 9 i es retindrà un 10% de la subvenció atorgable d'acord amb la previsió de l'article 43.7.c) en funció del contingut de l'informe de la Sindicatura de Comptes.
9.1 El Departament d'Agricultura, Ramaderia, Pesca i Alimentació pot concedir bestretes de les subvencions esmentades a les organitzacions, coalicions i agrupacions independents que hagin obtingut representació en les darreres eleccions a cambres agràries.
9.2 L'import d'aquesta bestreta no pot ser superior al 50% dels imports percebuts per la mateixa organització, coalició o agrupació independent per raó de la seva participació a les darreres eleccions a cambres agràries
Límit de les despeses electorals
El límit de despeses electorals que pot assumir cada organització, coalició i agrupació independent que concorri en aquestes eleccions no pot superar l'import de 238.910 euros.
Les despeses relatives a les dietes i gratificacions que han de percebre els membres de les meses electorals i els secretaris dels ajuntaments tenen una dotació màxima de 123.000 euros i aniran amb càrrec a la partida pressupostària AG01 D/227000400/1210/000 dels pressupostos del Departament d'Agricultura, Ramaderia, Pesca i Alimentació, i es determinen de la manera següent:
a) Els secretaris dels ajuntaments, per les tasques realitzades amb motiu de les presents eleccions, perceben la quantitat fixa de 100 euros.
b) Els presidents de les meses electorals perceben la quantitat de 45 euros en concepte de dieta de manutenció.
c) Els vocals de les meses electorals perceben la quantitat de 30 euros en concepte de dieta de manutenció.
Barcelona, 29 d'octubre de 2015
D+1 Inici del termini per sol·licitar el vot per correu (4 de gener 2016).
D+2 Constitució de la Junta Electoral i de les comissions territorials (5 de gener 2016).
D+2+5 Publicació del cens electoral i la relació de meses electorals per part de la JE (10 gener 2016).
D+7 Finalització del termini perquè els ajuntaments comuniquin a la Junta Electoral els emplaçaments per a la col·locació de cartells (10 de gener 2016).
D+ 10 Finalització del termini per presentar candidatures (13 de gener 2016).
D+10 Finalització del termini perquè els ajuntaments comuniquin a la Junta Electoral els locals oficials i llocs públics reservats per a la realització d'actes de campanya electoral (13 de gener 2016).
D+10+7 Proclamació de les candidatures i notificació de les candidatures admeses i no admeses (20 de gener 2016).
D+10+7+1 Inici del termini per interposar recurs ordinari contra la proclamació de candidatures (21 de gener 2016).
D+10+7+2 Comunicació per part de la Junta Electoral als representants de les candidatures dels emplaçaments per a la col·locació de cartells (22 de gener 2016).
D+10+7+4 Atribució per part de la Junta Electoral dels locals i llocs disponibles per a la realització d'actes de campanya electoral (24 de gener 2016).
D+25 Sorteig per part dels secretaris municipals per determinar la composició de les meses electorals realitzat per insaculació entre els electors inclosos en el cens o censos corresponents a cada mesa electoral (28 gener 2016).
D+26 Notificació als interessats del sorteig per insaculació per formar part de les meses electorals (29 gener 2016).
D+34 Finalització del termini per sol·licitar el vot per correu (6 febrer 2016).
D+41 Inici de la campanya electoral (13 febrer 2016).
D+41+10 Data de finalització del termini de designació dels interventors per part dels representants de les candidatures (23 febrer 2016).
D+41+14 Finalització de la campanya electoral (27 febrer 2016).
D+41+14 Finalització del termini per a la recepció del vot per correu (27 febrer 2016).
D+41 +15 Dia de votació (28 febrer 2016).
D+41+15+3 Escrutini general per la JE (amb presència dels representants i apoderats de les candidatures) (2 març 2016).
D+41+15+3+1 Inici del termini de presentació de recurs ordinari contra actes d'escrutini i proclamació de resultats (3 març 2016).